بیر قروپ آکتیویست اوزرینده "هرکسه دین آزادلیغی"، "برابرلیک" یازیلمیش پلاکات‌لارلا اتریش خاریجی ایشلر و اینتقراسیون ناظیری سباستیان کورز طرفین‌دن گوندمه گتیریلن باش اورتو قاساغاسی لاییحه‌سینه قارشی وین اونیورسیته‌سینین قارشی‌سیندا توپلاندی.
اتریش-ین پایتاختی وین-ده اویرتمنلرده داخیل اولماقلا، دؤولت ایشچی‌لرینه باش اورتونون قاداغان اولونماسینی نظرده توتان قانون لاییحه‌سینه قارشی اعتراض آکسیاسی کئچیریلدی.
بیر قروپ آکتیویست اوزرینده "هرکسه دین آزادلیغی"، "برابرلیک" یازیلمیش پلاکات‌لارلا اتریش خاریجی ایشلر و اینتقراسیا ناظیری سباستیان کورز طرفین‌دن گوندمه گتیریلن باش اورتو قاساغاسی لاییحه‌سینه قارشی وین اونیورسیته‌سینین قارشی‌سیندا توپلاندی.
اتریش مسلمان گنج‌لیک تشکیلاتی‌نین سؤزچوسو جانان یاشار قادین‌لارین خاریجی گؤرونوشو اوزریندن سیاست یورودولدوگونو بیل‌دیره‌رک، دؤولت قوروم‌لاریندا ایشله‌ین باش اورتولو قادین‌لارین منفی نومونه تشکیل ائدجگی ادعاسی‌نین حقیقتی عکس ائتدیرمه دیگینی قئید ائتدی و: "عکسینه بو وضعیت گنج‌لره مثبت تأثیر ائدیر. چونکی باش اورتو تاخان بیر قادین گنج‌لره باش اورتو ایله پولیس، سیاستچی، یا دا اویرتمن اولا بیلمه‌ین مومکون‌لوگونو گؤسترمیش اولور. باش اورتونون قاداغان ائدیلمه‌سی، گنج‌لری جمعیت‌دن کنارلاش‌دیرا‌راق یادلاش‌دیرا‌جاق‌دیر" دئدی.
قئید ائدک کی، اتریش خاریجی ایشلر و اینتقراسیون ناظیری کورز بو آیین اولینده وئردیگی آچیقلامادا اویرتمنلر ده داخیل اولماقلا، دؤولت ایشچی‌لرینه باش اورتونو قاداغا ائدن بیر قانون لاییحه‌سینی حیاتا کئچیرمک ایستدیگینی آچیقلاییب و بونا اساس اولا‌راق اتریش-ین لائیک بیر اؤلکه اولماسینی گؤستریب.
آنجاق کورزون "اوخول لاردا خاچین قالاجاغی" ایله علاقه‌دار سؤیله‌دیک‌لری قاداغانین هدفینده یالنیز مسلمان‌لارین اولماسی باره‌ده موباحیثه لره سبب اولوب.
قاداغایا یالنیز مسلمان‌لار دئییل، چوخ سایدا سوسیالیست و لیبرال غیری -حکومت تشکیلاتی دا رئاکسیا گؤستریر.
